Economia%2020241024HTML.html





Comissió d'Economia, Pressupostos i Hisenda realitzada el dia 24 d'octubre de 2024.
Comença la reunió a les 16 hores.
Presideix el diputat senyor Antoni Gaspar Ramos.
Reunió número 14.

El senyor president:

Bona vesprada.

Quan de temps sense vore'ns.

Perdoneu la premura de la comissió així, però realment li donem les gràcies a la Mesa i al lletrat perquè ens han fet una excepció, perquè ha sigut hui en la Junta de Síndics la que ha aprovat esta comissió.
Perquè li vam a demanar la Mesa que per al que era convocar esta comissió, a més diversa, les tres províncies i tal, per a un pronunciament, perquè no és la compareixença, fer vindre a la gent aposta per un dia era normal quedar-se hui.
Per això la premura.

Senyor secretari, el quòrum.

(El senyor secretari passa llista dels membres de la comissió)

El senyor president:

Seguim endavant.

Primer punt de l'ordre del dia: lectura i aprovació, si s'escau, de l'acta anterior.
Tots estem d'acord, entenc.

Pronunciament de la comissió sobre la compareixença del director de l'Agència de Prevenció i Lluita contra el Frau i la Corrupció de la Comunitat Valenciana, senyor Eduardo Beut González, per a explicar el pla estratègic i les línies d'actuació de l'agència, sol·licitada pel Grup Parlamentari Socialista (RE número 23.
654), al qual s'acumula el pronunciament sobre la compareixença, sol·licitada pel Grup Parlamentari Socialista, per a explicar el cessament de la senyora Teresa Clemente García, directora adjunta d'Antifrau i cap d'Afers Jurídics, i del senyor Gustavo Segura Huerta, director d'Investigació de l'AVAF (RE número 25.
257), al qual s'acumula el pronunciament sobre la compareixença, sol·licitada pel Grup Parlamentari Compromís, per a donar compte dels cessaments realitzats en la mateixa agència (RE número 25.
932), al qual s'acumula el pronunciament sobre la compareixença, sol·licitada pel Grup Parlamentari Compromís, per a donar compte de la Resolució de 23 de setembre de 2024, dictada pel mateix director, per la qual deroga el Codi ètic de l'agència esmentada (RE número 28.
229), al qual s'acumula el pronunciament sobre la compareixença, sol·licitada pel Grup Parlamentari Vox Cortes Valencianas, per a donar compte de la situació actual de l'agència (RE número 28.
886), al qual s'acumula el pronunciament sobre la compareixença, sol·licitada pel Grup Parlamentari Popular, per a donar compte dels primers expedients resolts a la seua arribada a l'agència (RE número 29.
394), al qual s'acumula el pronunciament sobre la compareixença, sol·licitada pel Grup Parlamentari Socialista, per a explicar la derogació del Codi ètic i del Comité d'Ètica de l'Agència Valenciana Antifrau (RE número 29.
523) i al qual s'acumula el pronunciament sobre la compareixença, sol·licitada a petició pròpia, per a informar sobre la situació de l'organització que dirigeix (RE número 29.
633)

El senyor president:

I, després, del punt dos al punt nou són diferents pronunciaments, al final hem de pronunciar-se per totes però si volem ho fem tot conjunt i no llisc totes.
Són els pronunciaments de la comissió per la compareixença del director de l'Agència de Prevenció i Lluita contra el Frau de la Comunitat Valenciana, demanada pel grup Socialista, pel Grup Parlamentari Compromís, una segona acumulada del grup Socialista, una segona acumulada del grup Compromís, de Vox, del Grup Parlamentari Popular, pel Comité d'Ètica de la Agència Valenciana Antifrau i a petició pròpia.

Aleshores, el que marca el Reglament és aprovar el pronunciament, perquè si són consellers no fa falta, però al ser de fora sí.
El que passa, si voleu, aprovem el pronunciament, perquè crec que estem tots d'acord, però aprovem del huit al nou tots els pronunciaments i els acumulem en un.
Vull dir, el que vinga un dia el director de l'Agència Antifrau i faça la compareixença.
D'acord tots del punt dos al nou?
Val.

Ara bé, quan serà eixa compareixença?
Hem estat mirant el calendari per a fer la compareixença i, clar, comencem amb el pressupost, el dia 31 el presentaran, se suposa, i a partir d'ahí entra tot el que ja està mitjanament col·locat.
Nosaltres tenim a tope de comissions.
Aleshores, hem estat parlant la Mesa que l'opció és el 31.
La Mesa ha parlat amb ell a vore quan podria vindre, si en novembre, si tal… Fer-la el dia 31 d'octubre, que és la setmana que ve.
Val?
Ho dic, perquè ara farem la Mesa i la demanarem formalment a la Mesa de Les Corts.
La farem com sempre, (se sent una veu que diu: «Por la mañana»), diez y media para que le dé tiempo a llegar.
(Veus)

I l'estructura és com les que totes que tenim en esta comissió: 35 minuts el ponent, el compareixent en este cas; 6 minuts cada grup; 15 minuts altra vegada el ponent i després 3 minuts cada grup i els 3 últims del ponent, del compareixent en este cas.
És la mateixa estructura que gastem per als consellers i per a tots els compareixents.
Val?

Dit açò, si no hi ha… (Remors) Mireu les carpetes de la comissió, perquè hi ha documentació que hem afegit que ha de vore amb l'Agència Valenciana Antifrau.

Y no habiendo más asuntos que tratar, alcem la sessió, suplents i titulars, tots.

(S'alça la reunió a les 16 hores i 4 minuts)